कृषि यंत्रों के अनुदान के लिए विभाग के कार्यालय में छह तक जमा कराएं बिल
सोनीपत | कृषिएवं किसान कल्याण विभाग के सहायक कृषि अभियंता नवीन हुड्डा ने बताया कि जिन किसानों ने कृषि यंत्रों की खरीद की है। उसकी सत्यापित बिल की काॅपी छह मार्च तक विभाग के कार्यालय में जमा कराएं। जिसके आधार पर उन्हें अनुदान की राशि प्रदान की जाएगी। छह मार्च के बाद कोई बिल या आवेदन स्वीकार नहीं किया जाएगा।
इसके बाद विभाग द्वारा यंत्रों का भौतिक सत्यापन किया जाएगा। जिसके लिए किसानों को कृषि यंत्रों को लेकर निर्धारित स्थान और समय पर पहुंचना होगा। वरिष्ठ कृषि अधिकारी देवेंद्र कुहाड़ ने बताया कि गोहाना के किसानों का सत्यापन सात मार्च सुबह 10 बजे नई अनाज मंडी गोहाना,आठ मार्च को नई अनाज मंडी गन्नौर, नौ मार्च को नई अनाज मंडी खरखौदा, 10 मार्च को सोनीपत और राई के किसानों के यंत्रों का सत्यापन सहायक कृषि अभियंता के कार्यालय पर होगा।
hin_Deva hin_Deva hin_Deva